
Изх. ……………………………………
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Приемане на Годишна  програма  за развитие на читалищната дейност в Община Златоград през  2023 година 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно чл.26а., ал.1 от Закона за народните читалища, председателите на народните читалища на територията на съответната община, ежегодно в срок до 10 ноември, представят на кмета предложения за своята дейност през следващата година. Предложенията включват културните събития и изяви, организирани от самите читалища, както и дейността им през следващата година по отношение на библиотечно-информационната дейност, развитие на любителското художествено творчество, поддържане на материално-техническата база и работата по проекти. В изпълнение на чл.26а, ал.2 от Закона за народните читалища, Кметът на общината внася направените предложения в Общински съвет, който приема Годишна програма за развитие на читалищната дейност в съответната община. 

С настоящата докладна записка представям Проект на Годишна програма за развитие на читалищната дейност за 2023г. на Община Златоград, която обобщава основните акценти в работата на читалищата и представя приоритетните в тяхната дейност за следващата календарна година. Общата численост в четирите читалища за 2023г. е 16 щатни бройки, като няма промяна в сравнение с предходната година. 
С Решение №280 от 5 май 2022г., за приемане на стандарти за делегираните от държавата дейности с натурални и стойностни показатели през 2023г., е предвиден държавен стандарт за субсидирана численост в читалищата в размер на 12 670 лв.

Във връзка с гореизложеното, ви предлагам следния проект за

РЕШЕНИЕ
Във връзка с чл.26а, ал.2 от Закона за народните читалища и на основание чл.21, ал.1, т. 12 и ал.2 от Закона за местно самоуправление и местна администрация Общински съвет Златоград

РЕШИ:
Приема Годишна програма за развитие на читалищната дейност  в Община Златоград  за  2023 г., с включени: Годишна програма на Образцово народно читалище  „Просвета-1908” гр. Златоград (Приложение №1), Годишна програма на Народно читалище „Прогрес 1939” с. Старцево (Приложение №2), Годишна програма на Народно читалище „Искра - 1997” с. Долен (Приложение №3) и Годишна програма на Народно читалище „Орфей - 1947” с. Ерма река  (Приложение №4).                                            

С уважение,

МИРОСЛАВ ЯНЧЕВ

Кмет на Община Златоград

Изготвил:
Красимира Бозова
Гл. експ. „Образование, здравеопазване и култура“
Съгласувал:
Асен Черешаров 
Гл. юрисконсулт, ПИ и ЛЗЛД




                             В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

